കടലിനോട് കളിക്കരുത് ഇനിയങ്ങോട്ട് കേരളത്തില് മഴ കൂടാനെ സാധ്യതയുള്ളൂ 2018 ലെ പ്രളയത്തിന് ശേഷം ക്യാപ്ഷന് നോബിള് പെരേര പറഞ്ഞ വാക്കുകള്ക്ക് ഇപ്പോള് പ്രസക്തിയേറുന്നു 2018 ലെ പ്രളയത്തിന് സമാനമായ സാഹചര്യത്തിലൂടെയാണ് കേരളം ഇപ്പോള് സഞ്ചരിച്ചു കൊണ്ടിരിക്കുന്നത്. മഹാപ്രളയത്തിനു ശേഷം ഇനിയും ഇത്തരത്തില് പ്രളയം കേരളത്തെ വിഴുങ്ങും എന്ന് ക്യാപ്റ്റിന് നോബിള് പെരേര നേരത്തെ മുന്നറിയിപ്പ് നല്കിയിരുന്നു. എന്നാല് നിരവധി പേരാറുണ് അദ്ദേഹത്തിന് എതിരെ വിമര്ശനവുമായി രംഗത്ത് വന്നത്. എന്നാല് ഇപ്പോഴിതാ അദ്ദേഹത്തിന്റെ വാക്കുകള് സോഷ്യല് മീഡിയയില് വൈറല് ആവുകയാണ്. കേരളത്തിലെ ജനങ്ങളുടെ പ്രവര്ത്തനങ്ങള് തന്നെയാണ് ഇപ്പോള് ഉണ്ടാകുന്ന എല്ലാ ദുരിതങ്ങള്ക്കും കാരണം. മഴവെള്ളത്തെ ഭൂമിയില് ഇറങ്ങാന് നാം അനുവദിക്കുന്നില്ല. അത് പാടില്ല. മഴവെള്ളത്തെ ഭൂമിയിലിറങ്ങാന് അനുവദിക്കുക. മഴവെള്ളത്തെ തടയുന്ന രീതിയിലുള്ള ഓടുപാകലും സിമെന്റ് സ്ലാബുകളും നമ്മുടെ മുറ്റത്തുനിന്ന് മാറ്റുക. ഇനിയങ്ങോട്ട് മണ്ണില് നിന്ന് ജലത്തിന്റെയും വെളിച്ചത്തെയും മറയ്ക്കുന്ന ഒരു വിദ്യയും നാം കാണിക്കരുത്. യാതൊരു കാരണവശാലും തോടുകളും പാലങ്ങളും നികത്തരുത്. പുഴകളുടെയും തൊടുകളുടെയും ആഴവും വീതിയും കൂട്ടുക. അതുവഴി അവയ്ക്ക് കൂടുതല് ജലം സംഭരിക്കുവാനും പെട്ടെന്നു ജലത്തിന് കടലിലേക്ക് ഒഴുകി ചെന്ന് ചേരുവാനും സാധ്യമാവുകയുള്ളു. ഇത്തരത്തില് നിരവധി നിര്ദേശങ്ങള് നല്കിയ അദ്ദേഹത്തിന്റെ വാക്കുകള്ക്ക് അന്ന് ചെവി കൊടുത്തിരുന്നെങ്കില് ഇപ്പോള് ഉണ്ടായത് പോലുള്ള ദുരിതങ്ങള്ക്ക് അല്പമെങ്കിലും തീവ്രത കുറയ്ക്കാമായിരുന്നു. അദ്ദേഹം തന്റെ വിഡിയോയില് പറഞ്ഞ വാക്കുകള് അറിയാം കേരളത്തില് ഇനിയൊരു പ്രളയമുണ്ടാകുമോ ഭയപ്പെടുത്തുന്ന ചോദ്യമാണിത്. പക്ഷെ ഓരോ മലയാളിയും സ്വയം ചോദിക്കുന്ന ചോദ്യമാണിത്. ഉത്തരം നമുക്ക് എല്ലാവര്ക്കും അറിയാം. പക്ഷെ തുറന്നു പറയാന് ഭയമാണ്. കാരണം എന്റെ വായില് നിന്ന് ഇനിയൊരു പ്രളയമുണ്ടാകും എന്ന് പറഞ്ഞ് ആരെങ്കിലും കേട്ടിട്ട് അങ്ങനെ സംഭവിച്ചാല് അവരുടെ ശാപം എന്നില് വന്നു പതിക്കുമോ എന്ന ഭയം. കേരളത്തില് കൂടുതലും മഴയുണ്ടാകുന്നത് അറബിക്കടലിലെ നീരാവി മേഘങ്ങളാകുമ്ബോഴാണ്. സ്കൂളില് വെച്ച് മഴയുടെ സൈക്കിള് നാം പഠിച്ചത് ഓര്മയുണ്ടല്ലോ. അന്തരീക്ഷത്തിലെയും ജലോപരിതലത്തിലെയും ഊഷ്മാവ് ഏകദേശം 25 ഡിഗ്രി സെന്റിഗ്രേഡില് എത്തുമ്ബോഴാണ് ജലം നീരാവിയായി പുറപ്പെടുവിക്കാന് തുടങ്ങുന്നത്. കാറ്റും അന്തരീക്ഷ മര്ദ്ദവും ഇതിന് അനുകൂലമായ ഘടകങ്ങളാണ്. 1982 മുതല് 2011 വരെയുള്ള 29 വര്ഷ കാലയളവില് അറബിക്കടലിലുണ്ടായ ഊഷ്മാവ് വര്ദ്ധനവ് 0.6 ഡിഗ്രി ആണ്. 2011 മുതല് 2019 വരെയുള്ള ഒന്പതു വര്ഷത്തിനിടയിലുണ്ടായ ഊഷ്മാവ് വര്ദ്ധനവ് 0.4 ഡിഗ്രിയും. ഇപ്പോള് തന്നെ കേരളത്തിന്റെ തീരക്കടലിലും ഉള്ക്കടലിലും ഊഷ്മാവ് ഏകദേശം 28 നും 29 നും ഇടയ്ക്കാണ്. ഭൂമധ്യരേഖയുടെ വടക്കുള്ള ഇന്ത്യന് മഹാസമുദ്രത്തിലും അറബിക്കടലിലും ഊഷ്മാവ് 30 ഡിഗ്രിയില് എത്തിക്കഴിഞ്ഞു. ബംഗാള് ഉള്ക്കടലില് ഭൂരിഭാഗവും ഇപ്പോള് 29 ഡിഗ്രി സെന്റിഗ്രേഡില് ആണ്. ആഗോളതാപനില അനുദിനം കൂടിക്കൊണ്ടിരിക്കുകയാണ്. അതിനാല് ഇനിയങ്ങോട്ട് കേരളത്തില് മഴ കൂടാനെ സാധ്യതയുള്ളൂ. കഴിഞ്ഞ രണ്ടു വര്ഷത്തിനിടയില് അറബിക്കടലിലുണ്ടായ ചുഴലികളായ ഓഖിയും ലുബാനും കേരളത്തെ തൊട്ടു തെറ്റില്ല എന്ന മട്ടില് പടിഞ്ഞാറോട്ട് കടന്നു പോയത് ഭൂമിയുടെ കൊറിയോലിസിസ് ശക്തി കൊണ്ട് മാത്രമാണ്. പക്ഷെ ചിലപ്പോള് ചുഴലികള് ഗതി മാറി കിഴക്കോട്ടും സഞ്ചരിക്കാറുണ്ട്. കൂടാതെ ബംഗാള് ഉള്ക്കടലില് ഉത്ഭവിക്കുന്ന ചുഴലികള് ഒന്നും തന്നെ പശ്ചിമഘട്ടം കടന്ന് കേരളത്തില് എത്തില്ല എന്നുള്ള ധാരണയും നാം മാറേണ്ടിയിരിക്കുന്നു. രണ്ടായിരം കഴിഞ്ഞുള്ള പതിറ്റാണ്ടില് ഉണ്ടായ ചുഴലികളെക്കാള് മൂന്നുമടങ്ങ് കൂടുതലാണ് 2010 കഴിഞ്ഞുള്ള ഈ പതിറ്റാണ്ടില് അറബിക്കടലിലെ ബംഗാള് ഉള്ക്കടലിലും ഉണ്ടായിട്ടുള്ളത്. ഓരോ വര്ഷവും ചുഴലിയുടെ ശക്തി കൂടി കൂടി വരികയാണ്. ഞാന് ഈ പറഞ്ഞതെല്ലാം ശാസ്ത്രീയമായ രേഖകള് പരിശോധിച്ച ശേഷമാണ് അവതരിപ്പിക്കുന്നത്. ആയതിനാല് ഇനി അങ്ങോട്ട് പ്രളയവും പേമാരിയും കൊടുങ്കാറ്റും നൂറ്റാണ്ടിലോ പതിറ്റാണ്ടിലോ മാത്രമുണ്ടാകുന്ന പ്രതിഭാസം ആണെന്നുള്ള ധാരണ മാറ്റിയെ മതിയാകൂ. ഇന്ത്യക്കാരുടെ ഒരു പ്രശ്നമുണ്ട് അവര് എന്തെങ്കിലും ശ്രവിക്കണമെങ്കില് ഒന്നെങ്കില് ഐഎഎസുകാര് പറയണം അല്ലെങ്കില് സെലിബ്രിറ്റീസ് പറയണം. ഞങ്ങള്ക്ക് അധികം വിദ്യാഭ്യാസമൊന്നുമില്ല. പക്ഷെ ഞങ്ങള് ചെയ്യുന്ന ജോലി നന്നായി ചെയ്യുവാനാവശ്യമായ വിദ്യാഭ്യാസം ലോകത്തിലെ നല്ല സര്വകലാശാലകളില് നിന്നും നേടിയവരാണ് ഞങ്ങള്. ആയതിനാല് ദയവായി ശ്രവിക്കുക. മഴവെള്ളത്തെ ഭൂമിയിലിറങ്ങാന് അനുവദിക്കുക. മഴവെള്ളത്തെ തടയുന്ന രീതിയിലുള്ള ഓടുപാകലും സിമെന്റ് സ്ലാബുകളും നമ്മുടെ മുറ്റത്തുനിന്ന് മാറ്റുക. ഇനിയങ്ങോട്ട് മണ്ണില് നിന്ന് ജലത്തിന്റെയും വെളിച്ചത്തെയും മറയ്ക്കുന്ന ഒരു വിദ്യയും നാം കാണിക്കരുത്. യാതൊരു കാരണവശാലും തോടുകളും പാലങ്ങളും നികത്തരുത്. പുഴകളുടെയും തൊടുകളുടെയും ആഴവും വീതിയും കൂട്ടുക. അതുവഴി അവയ്ക്ക് കൂടുതല് ജലം സംഭരിക്കുവാനും പെട്ടെന്നു ജലത്തിന് കടലിലേക്ക് ഒഴുകി ചെന്ന് ചേരുവാനും സാധ്യമാവുകയുള്ളു. മതില്, കോട്ടമതില് എന്നിവ പാടില്ല. അതിനു പകരം ചെടികളും മരങ്ങളും ഉപയോഗിച്ചുള്ള വേലിക്കെട്ടുകള് വേണം. ഭാവന നിര്മാണ രംഗത്ത് കാതലായ മാറ്റം നാം വരുത്തിയെ മതിയാവു. പരന്ന വീടുകള് പാടില്ല. ആവശ്യത്തിന് ഉയരങ്ങളിലേക്കാവാം. വലിയ വീട് നിര്മാണം വലിയ നികുതി ചുമത്തി നിരുത്സാഹപ്പെടുത്തുക. ഫ്രീ ഫാബ്രിക്കേറ്റഡ് ഭാവന നിര്മാണ രംഗത്തേക്ക് നാം മാറിയേ മതിയാവൂ. മേല്ത്തരം സിമെന്റും ഫൈബറിന് ഉപയോഗിച്ചുള്ള പാളികളാണിവ. ഉരുക്കു ഫ്രാമും കൂടിയായാല് ആജീവനാന്തം ഇത് നിലനില്ക്കും. അല്ലാതെ നാം മലകള് തുറന്നു കൊണ്ടിരുന്നാല് ഇപ്രാവശ്യം 81 ഉരുള്പൊട്ടല് എന്നുള്ളത് അടുത്ത പ്രാവശ്യം 810 ചെന്ന് നില്ക്കും. അവസാനമായി കടലിനോട് കളിക്കരുത്. കടല്ക്കര മുഴുവന് കടല് ഭിത്തി കെട്ടി കടലിനെ തടുക്കാം എന്നുള്ള വ്യാമോഹം ഇനി വേണ്ട. തീരത്തുനിന്ന് അമ്ബതോ നൂറോ മീറ്ററിലേക്ക് ഇനിയങ്ങോട്ട് നിര്മ്മാണങ്ങള് പാടുള്ളൂ. ഓരോ വര്ഷവും ശരാശരി കേരളത്തിലെ രണ്ട് മീറ്റര് തീര നഷ്ടം സംഭവിച്ചു കൊണ്ടിരിക്കുകയാണ്. അശാസ്ത്രീയമായ ഓരുമുട്ട് നിര്മ്മാണങ്ങളും മണല് ഖനനങ്ങളും ഇതിന് ആക്കം കൂട്ടി കൊണ്ടിരിക്കുകയാണ്. വിഴിഞ്ഞം തുറമുഖ പദ്ധതി കേരളത്തിന് നന്മയുടെ ഒരു കണിക പോലും നല്കില്ല. പകരം അത് നല്കാന് പോകുന്നത് തിരുവനന്തപുരം തീരദേശത്തിനു വലിയ ദുരിതങ്ങളാണ്. വിഴിഞ്ഞം പദ്ധതിയുമായി മുന്നോട്ടു പോകുന്നത് കേരളത്തിന് തന്നെ ആപത്താണ്. ആലപ്പാട് കരിമണല് ഖനനം ചിലപ്പോള് നമുക്ക് നക്കാപ്പിച്ച നല്കിയേക്കാം. പക്ഷെ നമ്മള് ഒരു വലിയ പ്രകൃതി ദുരന്തം ഇരന്നു വാങ്ങുകയാണ്. ആയതിനാല് നാം മാറുക മാറി ചിന്തിക്കുക മാറി പ്രവര്ത്തിക്കുക. ഇല്ലെങ്കില് പ്രകൃതി നമ്മെ കേരളത്തില് നിന്നും മാറ്റം. https:www.facebook.compluginsvideo.php?height313hrefhttps3A2F2Fwww.facebook.com2Fgeorge.kallivayalil2Fvideos2F8996749039978192Fshow_textfalsewidth560t0 Tags